**Az előterjesztést megtárgyalta:**

* Jogi és Társadalmi kapcsolatok Bizottsága
* Oktatási és Szociális Bizottság
* Gazdasági és Városstratégiai Bizottság

*A határozati javaslatot törvényességi*

*szempontból megvizsgáltam:*

*/: Dr Gaál Róbert :/*

*jegyző*

**ELŐTERJESZTÉS**

**Szombathely Megyei Jogú Város Közgyűlésének 2014. december 15-ei ülésére**

**Javaslat a Szombathelyi Kistérség Többcélú Társulás társulási megállapodásának módosítására**

A Magyarország helyi önkormányzatairól szóló 2011. évi CLXXXIX. törvény (a továbbiakban Mötv.) 146. § (1) bekezdése alapján a Mötv. hatályba lépése előtt kötött önkormányzati társulási megállapodásokat a képviselő testületeknek a törvény hatályba lépését követő hat hónapon belül felül kellett vizsgálniuk, és az Mötv. rendelkezéseinek megfelelően módosítaniuk kellett. Előzőeknek megfelelően 2013. június 30. napjáig módosításra került a Szombathelyi Kistérség Többcélú Társulása társulási megállapodása. Szombathely Megyei Jogú Város Közgyűlése a társulási megállapodás módosítását a 282/2013.(V.30.) Kgy. számú határozatával fogadta el.

A társulási megállapodás indítványozott módosítása az alábbiakban foglalható össze:

1. A jelenleg érvényben lévő Társulási megállapodás I. és V. fejezetében a társult önkormányzatok képviselőjeként a polgármester van nevesítve.

Az Mötv. 94. § (2) bekezdése szerint a társulási tanácsot a társult önkormányzatok képviselő-testülete által delegált tagok alkotják.

Előzőek miatt szükséges a Társulási megállapodás módosításának elfogadása, hogy az összhangban legyen az idevonatkozó törvényi rendelkezésekkel.

1. A Közgyűlés 2014. november 24. napján – a hatályos okiratban foglaltak alapján – arról döntött, hogy a polgármestert akadályoztatása esetén Koczka Tibor alpolgármestert delegálja a Társulási Tanácsba.

Javaslom a Közgyűlés támogassa, hogy az alapító okirat módosítás hatálybalépését követően Szombathely Megyei Jogú Város Önkormányzatának delegáltja Koczka Tibor alpolgármester legyen.

1. A társulási megállapodás 2.1. pontjában felsorolt szociális alapfeladatok közül a családsegítést, házi segítségnyújtást, jelzőrendszeres házi segítségnyújtást és a gyermekjóléti szolgáltatást igénybevevő települések közül Gyanógeregye Község Önkormányzata, Nemeskolta Község Önkormányzata és Sorkifalud Község Önkormányzata jelezte kiválási szándékát 2015. január 1. napjával. Ezen döntés értelmében szükséges a társulási megállapodás módosítása.
2. A társulási megállapodás III. fejezet 3.6 pontja kiegészítésre kerül azzal, hogy a 2.1 és 2.2 pontban felsorolt alapszolgáltatásokat igénybevevő önkormányzatok a feladatok után igényelhető alap normatívát kötelesek megigényelni, és a megigényelt normatíva támogatás teljes összegét kötelesek Szombathely Megyei Jogú Város Önkormányzatának adott év december 31. napjáig átutalni. Ezen módosítás alapját a Magyarország 2014. évi központi költségvetéséről szóló 2013. CCXXX. törvény 2. melléklet 3. pontjában szabályozottak adják.

A Társulási Tanács a 2014. december 2-ai tanácsülésén a fenti módosításokat elfogadta.

A módosításokkal egybeszerkesztett társulási megállapodás az előterjesztés mellékletét képezi.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2014. december „ ”**

**/: Dr. Puskás Tivadar :/**

HATÁROZATI JAVASLAT

**.…/2014. (XII.15.) Kgy. számú határozat**

1. A Közgyűlés a „Szombathelyi Kistérség Többcélú Társulása társulási megállapodásának módosítására” vonatkozó előterjesztést megtárgyalta és a Szombathelyi Kistérség Többcélú Társulása módosításokkal egybeszerkesztett társulási megállapodását az előterjesztés melléklete szerinti tartalommal jóváhagyja.
2. A Közgyűlés felhatalmazza a polgármestert az 1. pont szerinti megállapodás aláírására.
3. Szombathely Megyei Jogú Város Önkormányzata a Társulási Tanácsba, a társulási megállapodás 1. pont szerinti módosításának hatályba lépését követően Koczka Tibor alpolgármestert delegálja tagként.

**Felelős:** Dr. Puskás Tivadar polgármester

Koczka Tibor alpolgármester

Dr. Gaál Róbert jegyző

/a végrehajtás előkészítéséért:

Stéger Gábor, a Közgazdasági és Adó Osztály vezetője

Dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal